47. ΑΠΟΦΑΣΗ ΥΠΟΥΡΓΩΝ ΕΣΩΤΕΡΙΚΩΝ Αριθ. 68641 της 23/29 Σεπτ.1981 (ΦΕΚ  Β΄ 599) Περί καθορισμού των δικαιολογητικών που θα πρέπει να υποβάλλονται για τον κανονισμό χορηγίας Προέδρου Κοινότητος. Έχοντας υπόψη τις συνδυασμένες διατάξεις του άρθρ.6 του Νομ.1205/1981 «περί χορηγίας Δημάρχων και Προέδρων Κοινοτήτων, τροποποιήσεως και συμπληρώσεως της συνταξιοδοτικής νομοθεσίας των υπαλλήλων των Οργανισμών Τοπικής Αυτοδιοικήσεως και άλλων τινών διατάξεων» και του άρθρ.18 του Νομ.91/1943 «περί κωδικοποιήσεως πασών των περί χορηγίας εις διατελέσαντας Δημάρχους ισχουσών διατάξεων και περί τροποποιήσεως και συμπληρώσεως αυτών, αποφασίζουμε: 1.Ορίζουμε ότι οι πρώην Πρόεδροι Κοινοτήτων, οι οποίοι έχουν τις προϋποθέσεις που σύμφωνα με τις διατάξεις του Νομ.1205/1981 απαιτούνται για την απόκτηση δικαιώματος χορηγίας Προέδρου Κοινότητας, θα πρέπει, προκειμένου να τους αναγνωριστεί το δικαίωμα αυτό και να τους κανονιστεί η χορηγία, να υποβάλλουν τα ακόλουθα δικαιολογητικά: α.Αίτηση περί κανονισμού χορηγίας, χαρτοσημασμένη με δεκάδραχμο χαρτόσημο. β.Πιστοποιητικό της οικείας Κοινότητας ή Δήμου περί εγγραφής στα Μητρώα Αρρένων. γ.Πιστοποιητικό Ποινικού Μητρώου. δ.Πιστοποιητικό της οικείας Κοινότητας, εκδιδόμενο επί τη βάσει των παρ’ αυτή υπαρχόντων στοιχείων, ή προσκομιζομένων υπό του ενδιαφερομένου επισήμων στοιχείων, στο οποίο θα πρέπει να εμφαίνονται με ακρίβεια και με κάθε λεπτομέρεια τα χρονικά διαστήματα κατά τα οποία ο ενδιαφερόμενος διατέλεσε Πρόεδρος Κοινότητας εφ’ όσον αυτά και καθ’ όσον μέρος εμπίπτουν στις χρονικές περιόδους τις αναγνωριζόμενες από τις σχετικές διατάξεις του Νομ.1205/1981 και εφ’ όσον πληρούν τις οριζόμενες από τις διατάξεις του ίδιου Νόμου προϋποθέσεις. Στην περίπτωση που το σύνολο των ανωτέρω διαστημάτων είναι μικρότερο των 7 ετών και έξι μηνών τότε θα πρέπει στο εν λόγω πιστοποιητικό να εμφαίνονται, εκτός από τα ανωτέρω διαστήματα της υπηρεσίας ως Προέδρου, και τα διαστήματα κατά τα οποία ο ενδιαφερόμενος διατέλεσε κοινοτικός σύμβουλος εφ’ όσον αυτά, συνδυαζόμενα με τα διαστήματα της υπηρεσίας ως Προέδρου και προστιθέμενα εις αυτά, δημιουργούν βάσει των διατάξεων του ανωτέρω Νόμου δικαίωμα χορηγίας. ε.Βεβαίωση της Κοινότητας στην οποία να εμφαίνονται τα καταβαλλόμενα μηνιαίως, κατά το έτος της υποβολής της περί κανονισμού χορηγίας αιτήσεως, έξοδα παραστάσεως στον εν ενεργεία Πρόεδρο καθώς και τα τακτικά έσοδα της Κοινότητας που πραγματοποιήθηκαν κατά το προηγούμενο έτος. 2.Στις περιπτώσεις, κατά τις οποίες ο πρώην Πρόεδρος   Κοινότητας,   ο   οποίος   είχε   τις  προϋποθέσεις που απαιτούνται για την απόκτηση δικαιώματος χορηγίας έχει αποβιώσει, θα πρέπει η χήρα αυτού, προκειμένου να της κανονιστεί χορηγία, να υποβάλει τα ακόλουθα δικαιολογητικά: α.Αίτηση χαρτοσημασμένη με δεκάδραχμο χαρτόσημο. β.Πιστοποιητικό σχετικό με την υπηρεσία του θανόντος συζύγου της ως Προέδρου Κοινότητας, όπως αυτό καθορίζεται από το εδαφ. δ΄ της προηγούμενης παραγράφου. Το πιστοποιητικό αυτό δεν θα χρειάζεται στην περίπτωση που ο αποβιώσας έχει αποκτήσει δικαίωμα λήψεως χορηγίας προ του θανάτου του. γ.Πλήρες αντίγραφο ληξιαρχικής πράξεως θανάτου του συζύγου της. δ.Πιστοποιητικό της αρμόδιας Ιεράς Μητροπόλεως με το οποίο να βεβαιώνεται η χρονολογία τελέσεως του γάμου της. ε.Πιστοποιητικό της οικείας Κοινότητας ή Δήμου στο οποίο να αναγράφονται: Τα στοιχεία εγγραφής της στα Δημοτολόγια. Η υπηκοότητά της. Ότι ο γάμος της με το θανόντα δεν λύθηκε μέχρι του θανάτου του. Ότι διατελεί εν χηρεία. Τα νόμιμα ή νομιμοποίητα ή θετά τέκνα του θανόντος, το έτος γεννήσεώς τους, αν είναι άγαμα ή έγγαμα και στη δεύτερη περίπτωση η χρονολογία (έτος, μήνας, ημέρα) που έγινε ο γάμος του ή αν τελούν εν διαζεύξει. Αν ο θανών κατέλιπε γονείς ή άγαμες αδελφές Στην περίπτωση που δεν υπάρχουν τέκνα θα πρέπει στο ανωτέρω πιστοποιητικό, αντί των τέκνων, να βεβαιώνεται ότι ο θανών δεν κατέλιπε τέκνα. στ.Βεβαίωση της Κοινότητας περί των εξόδων παραστάσεως του εν ενεργεία Προέδρου όπως αυτή καθορίζεται από το εδαφ. ε΄ της προηγούμενης παραγράφου. 3.Στην περίπτωση που δεν υπάρχει χήρα αλλά μόνο τέκνα δικαιούμενα χορηγίας, τότε θα πρέπει αυτά να υποβάλουν τα δικαιολογητικά που προβλέπονται από τα εδαφ. α,β και γ της προηγούμενης παραγράφου και επί πλέον πιστοποιητικό της οικείας κοινοτικής ή δημοτικής αρχής στο οποίο να βεβαιώνεται ότι είναι τέκνα του αποβιώσαντος, το έτος γεννήσεώς τους, αν είναι άγαμα ή έγγαμα και, τέλος, ότι ο αποβιώσας δεν κατέλιπε χήρα σύζυγο ή άλλα τέκνα. 4.Τα ανωτέρω καθοριζόμενα δικαιολογητικά θα πρέπει σύμφωνα με τις διατάξεις του άρθρ.7 του Νομ. 1205/1981 να υποβάλλονται από τους ενδιαφερομένους-δηλαδή από τους πρώην προέδρους κοινοτήτων ή σε περίπτωση που αυτοί έχουν αποβιώσει από τις οικογένειες αυτών-στην οικεία Κοινότητα, η οποία, αφού τα ελέγξει και φροντίσει για την συμπλήρωσή τους, θα πρέπει να τα υποβάλλει στη Νομαρχία, και η Νομαρχία αφού κι’ αυτή ενεργήσει σχετικό έλεγχο να τα υποβάλλει στο Υπουργείο -Δ/νση ΠΟΤΑ-Τμήμα Συντάξεων. (Αντί για τη σελ. 92,07) Σελ. 92,07(α) Τεύχος ΣΤ53-Σελ. 77 Δημοτικοί και Κοινοτικοί Άρχοντες 3.Β.α.47 